Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32015M7732. Il-EUR-Lex hu l-aċċess fuq l-Internet għal-liġi Ewropea. Is-Syndicat des AOP Olive et Huile d'Olive de Nîmes hu magħmul minn produtturi u proċessuri taż-żebbuġ tal-"Huile d'olive de Nîmes" u għandu interess leġittimu li jippreżenta talba għal emenda. Isem il-prodott Deskrizzjoni tal-prodott Żona ġeografika Prova ta' oriġini Metodu ta' produzzjoni Oħrajn: spezzjoni Emendi fl-ispeċifikazzjoni tal-prodott ta' DOP jew IĠP irreġistrata li ma jistgħux jitqiesu bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Emendi fl-ispeċifikazzjoni tal-prodott ta' DOP jew ta' IĠP irreġistrata li għaliha ma ġiex ippubblikat Dokument Uniku (jew ekwivalenti) u li ma jistgħux jitqiesu bħala emendi minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. Id-deskrizzjoni ġiet iċċarata sabiex: fuq naħa waħda, tissupplimenta l-karatteristiċi organolettiċi taż-żjut. L-ispeċifikazzjoni ppreżentata fl-applikazzjoni għar-reġistrazzjoni tad-DOP sempliċement speċifikat li l-"Huile d'olive de Nîmes" kellu l-karatteristiċi li ġejjin: "Meta jinxtamm, juri aromi ta' qaqoċċ u ħdura. Dawk l-aromi tal-ħdura huma mżewqin bi ħjiel tax-xagħri u l-frott aħmar fil-ħalq." L-ispezzjonijiet imwettqa minn meta din id-denominazzjoni ġiet rikonoxxuta, tippermetti li jiġi speċifikat li l-aromi tal-ħdura għandhom "reminixxenza ta' ħaxix (...), b'riħa ta' ħaxix frisk, ħuxlief maħsud u qaqoċċ nej u pjanti tat-tadam." u li l-aromi tal-frott fil-ħalq huma l-biċċa l-kbira dawk ta': "ħaxix, ħuxlief, ananas, għanbaqar isfar u qaqoċċ nej, possibbilment flimkien mal-aromi tal-għanbaqar aħmar u tat-tuffieħ." u, min-naħa l-oħra, jinkludu l-karatteristiċi analitiċi taż-żejt taż-żebbuġa meta dan jitqiegħed fis-suq għall-ewwel darba: il-kontenut tal-aċidu olejku huwa limitat għal 0,8 g/100 g u l-valur tal-perossidu huwa limitat għal 16 meq ta' perossidu tal-ossiġnu għal kull 1 kg ta' żejt taż-żebbuġa. B'rabta ma' dan, ġew introdotti l-livelli tal-imrar (bejn 1,5 u 4,5 minn 10, skont l-iskala organolettika tal-Kunsill Internazzjonali taż-Żebbuġ) u l-qawwa tat-togħma (bejn 1,5 u 4,5 minn 10, skont l-iskala organolettika tal-Kunsill Internazzjonali taż-Żebbuġ) Dawn l-emendi għandhom l-għan li juru b'mod aħjar il-karatteristika u l-identifikazzjoni tal-prodott. Mal-ispeċifikazzjoni żdiedu l-metodi għall-identifikazzjoni tal-ħbula tal-art, previsti fid-digriet inizjali dwar ir-rikonoxximent tad-denominazzjoni. Minħabba żviluppi fil-leġiżlazzjoni u r-regolamenti nazzjonali, it-test taħt l-intestatura "Evidenza li turi li l-prodott ġej miż-żona ġeografika ddefinita" ġie ikkonsolidat biex jiġbor, b'mod partikolari, id-dispożizzjonijiet dwar ir-rekwiżiti għad-dikjarazzjoni u ż-żamma ta' reġistri dwar it-traċċabilità tal-prodotti u l-monitoraġġ tal-kundizzjonijiet tal-produzzjoni. Barra minn hekk, din it-taqsima ġiet estiża biex tinkludi diversi dispożizzjonijiet dwar id-dokumenti marbuta mar-reġistri u d-dokumenti ta' dikjarazzjoni biex b'hekk it-traċċabilità tkun tista' tiġi garantita u tiġi żgurata li l-konformità tal-prodott mar-rekwiżiti tal-ispeċifikazzjoni tkun immonitorjata Il-varjetajiet: Mingħajr tibdil fis-sehem relattiv tal-varjetajiet differenti oriġinarjament previsti, il-kliem ġie emendat biex jenfasizza aħjar il-fatt li l-varjetà predominanti hi dik tal-Picholine, biex tinżamm ir-rabta bejn il-prodott u l-oriġini tiegħu. Għaldaqstant, il-varjetajiet tal-Picholine, in-Négrette u n-Noirette nqasmu f'"varjetà prinċipali" u "varjetajiet sekondarji" Barra minn hekk, intalbet emenda oħra. Din tikkonsisti mit-tneħħija tar-referenza għal kwantità massima ta' żebbuġ miksub mill-varjetajiet dakkara awtorizzati għall-produzzjoni taż-żejt u inizjalment stabbilita għal 5 % (li hi identika għan-numru ta' siġar miksuba minn dawn il-varjetajiet fl-imsaġar). Għall-produzzjoni taż-żejt taż-żebbuġa, is-soltu l-kwantitajiet ta' żebbuġ maqtugħ minn siġar ta' varjetajiet dakkara jiġu inklużi fil-volum totali taż-żebbuġ meħud għad-dħin biex isir id-DOP u dawn ikunu minimi. Iż-żbir: tneħħiet id-dispożizzjoni dwar ir-rimi tar-residwi taż-żabra peress li, skont il-metodi ta' rimi użati, ir-residwi taż-żbir jistgħu jinsaħqu fuq il-post minflok ma jitneħħew mill-ħabel tal-art. It-tisqija: l-aħħar data tat-tisqija possibbli ġiet stabbilita għat-30 ta' Settembru sabiex jiħaffu l-ispezzjonijiet. Manutenzjoni tal-imsaġar: ingħata aktar tagħrif dwar l-arranġamenti għaż-żamma tal-imsaġar. Il-kunċett ta' "prattiki ta' kultivazzjoni" ġie ċċarat billi ġie speċifikat li dawn il-prattiki jistgħu jirreferu għal qtugħ tal-ħaxix ħażin jew il-ħrit tal-art. Barra minn hekk, bis-saħħa ta' din il-kjarifika l-ispeċifikazzjoni ta' dan iż-żejt tista' tiġi allinjata ma' dik tal-"Olive de Nîmes". Ir-rendiment: il-kliem ġie emendat u tneħħiet id-dispożizzjoni dwar rendiment żejjed u t-tnaqqis tiegħu. Fil-fatt, tali eżenzjoni ma titqiesx xierqa. Il-ħsad: ġie emendat il-kliem rigward l-età meta s-siġar jibdew jipproduċu: sabiex tiġi ċċarata d-dispożizzjoni għal finijiet ta' spezzjoni, ġie ddikjarat li s-siġar għandhom ikunu f'dak il-ħabel tal-art għal ħames snin. Il-metodi ta' ħsad ġew speċifikati ("ħsad dirett mis-siġra, jew manwalment jew mekkanikament"), u l-metodi proposti huma simili għall-prattiki definiti fl-ispeċifikazzjoni preċedenti. Il-perċentwali massimi ta' żebbuġ maħsur ġew speċifikati skont it-tipi differenti ta' taħsir (inqas minn 5 % taż-żebbuġ maħsur mill-pesti, anqas minn 10 % taż-żebbuġ maħsur mis-silġ, żebbuġ mhux mimsus mill-ġlata jew immuffat) sabiex tiġi ggarantita l-kwalità sanitarja taż-żebbuġ użat. Barra minn hekk, sabiex jiġu ssimplifikati l-proċeduri amministrattivi, id-data meta jibda l-ħsad hija stabbilita mid-Direttur tal-INAO minflok b'ordni prefettorjali u l-eżenzjonijiet mhumiex possibbli aktar. Il-livell ta' maturità minima tnaqqset b'tali mod li issa mill-inqas 10 % taż-żebbuġ irid ikun għadda minn aħdar ċar għal isfar (minflok 25 %): Din l-emenda hija ġġustifikata minħabba l-ispeċifiċità tal-varjetà tal-Picholine li tiskura tard ħafna u tista' tibqa' ħadra anke ladarba tkun laħqet il-maturità fiżjoloġika. Iż-żmien bejn il-ħsad u t-twassil taż-żebbuġ lejn il-mitħna ġie aġġustat skont it-tip tal-kontenitur użat. Sabiex jiġi evitat kwalunkwe deterjorament taż-żebbuġ, iż-żmien massimu tat-twassil tat-tlett ijiem (3) tnaqqas għal 24 siegħa jekk fil-ħsad jintużaw il-kontenituri li jitqiegħdu fuq pallets. Il-kundizzjonijiet tal-ipproċessar: l-ispeċifikazzjoni ġiet supplimentata b'dispożizzjoni dwar perjodu massimu għall-ħżin taż-żebbuġ fil-mitħna (erbat (4) ijiem) u b'dispożizzjonijiet dwar il-kondizzjonijiet għall-ħżin taż-żebbuġ fil-mitħna qabel is-sħiq, sabiex jiġi evitat kull tibdil fiż-żebbuġ. Il-ħin massimu bejn il-ħsad u s-sħiq tnaqqas għal sitt (6) ijiem (minflok it-tmint (8) ijiem attwali) sabiex ikun hemm kontroll aħjar tal-kwalità taż-żebbuġ. Iż-żieda fis-sehem tal-varjetà tal-Picholine tgħaddi minn 60 % għal 70 % tal-massa totali taż-żebbuġ użata biex jinkiseb iż-żejt sabiex jittieħed kont tar-rendiment ogħla tas-siġar taż-żebbuġ tal-varjetà tal-Picholine meta mqabbla ma' varjetajiet oħra taż-żejt. It-trattamenti awtorizzati ġew speċifikati (żdiedu t-tneħħija tal-weraq, is-sħiq, it-taħlit) sabiex tiġi evitata kwalunkwe interpretazzjoni żbaljata tad-dispożizzjonijiet tal-ispeċifikazzjoni. Il-kliem speċifiku fuq it-tikketti għad-denominazzjoni sar konformi mar-Regolament (UE) Nru 1151/2012: żdiedu r-rekwiżiti li jitwaħħlu s-simbolu tad-DOP tal-Unjoni Ewropea u l-kitba "denominazzjoni ta' oriġini protetta" jew "DOP" minflok it-termini nazzjonali. Fid-dawl tal-bidliet fil-leġiżlazzjoni u r-regoli nazzjonali, it-taqsima intitolata "Rekwiżiti nazzjonali" issa fiha tabella li tindika l-punti prinċipali li għandhom jiġu ċċekkjati, il-valuri ta' referenza tagħhom u l-metodi ta' valutazzjoni li jridu jintużaw. Id-dettalji ta' kuntatt tal-korpi ta' spezzjoni ġew aġġornati. Klassi 1.5. Żjut u xaħmijiet (butir, marġerina, żejt, eċċ.) Il-karatteristiċi tal-"Huile d'olive de Nîmes" huma marbuta b'mod inerenti mal-prevalenza tal-varjetà tal-Picholine fiż-żejt: meta jinxtamm, l-aroma tal-ħdura għandha reminixxenza tal-ħaxix, b'riħa ta' ħaxix frisk, ħuxlief maħsud u qaqoċċ nej u pjanti tat-tadam. it-togħma tal-frott fil-ħalq hija fil-biċċa l-kbira kkaratterizzata minn ħaxix, ħuxlief, ananas, għanbaqar isfar u qaqoċċ nej, possibbilment ikkombinati mal-aromi ta' għanbaqar aħmar u tuffieħ. L-imrar ivarja bejn 1,5 u 4,5 minn 10 skont l-iskala organolettika tal-Kunsill Internazzjonali taż-Żebbuġ (IOOC). Il-qawwa tat-togħma tvarja bejn 1,5 u 4,5 minn 10 skont l-iskala organolettika tal-Kunsill Internazzjonali taż-Żebbuġ (IOOC). Huwa ta' kulur aħdar, xi kultant b'riflessjonijiet sofor. Il-kontenut liberu ta' aċidità ta-żejt taż-żebbuġ miksub, espress bħala aċidu olejku, ma għandux ikun aktar minn 0,8 g/100 g ta' żejt. Il-valur tal-perossidu għandu jkun ugwali għal 16-il milliekwivalenti ta' perossidu tal-ossiġnu jew anqas għal kull kilogramm ta' żejt taż-żebbuġa meta ż-żejt jitqiegħed għall-ewwel darba fis-suq. Iż-żebbuġ tal-varjetà tal-Picholine tirrappreżenta mill-inqas 70 % tal-massa taż-żebbuġ użat. L-operazzjonijiet marbuta mal-produzzjoni tal-materja prima u l-ipproċessar tagħha għandhom isiru fiż-żona ġeografika ddefinita Barra l-informazzjoni obbligatorja prevista mil-leġiżlazzjoni dwar it-tikkettar u l-preżentazzjoni tal-oġġetti tal-ikel, id-denominazzjoni tal-oriġini "Huile d'olive de Nîmes" għandha tinkludi dan li ġej: Dawn id-dettalji għandhom jinġabru kollha fl-istess erja viżiva u fuq l-istess tikketta; il-logo tad-DOP tal-Unjoni Ewropea. Iż-żona ġeografika tal-produzzjoni tal-"Huile d'olive de Nîmes" tkopri ż-żona li tipproduċi ż-żebbuġ ta' Gard u l-parti tal-Lvant tal-Hérault, minbarra Causses, il-muntanji ta' Cévennes u Camargue. Il-fruntieri naturali tagħha huma l-Lvant tax-Xmara Rhône, u r-reġjun ta' Camargue fin-Nofsinhar. Il-fruntiera fit-tramuntana hija klimatika u matulha jitkabbar il-Picholine. Fil-grigal, din issegwi l-fruntiera tad-Dipartiment ta' Gard (xagħri massiċċ b'altitudni ta' aktar minn 300 metru). Fil-Punent, il-fruntiera taqbeż il-Wied ta' Vidourle u ssegwi linja ta' qċaċet b'boskijiet minn Ganges, sa Pic St Loup sa le Lez. Iż-żona tal-produzzjoni tkopri 223 muniċipalitajiet, 183 f'Gard u 40 f'Hérault. Iż-żebbuġ jinġabar u jiġi pproċessat fiż-żona ġeografika li tkopri t-territorju tad-distretti awtonomi u l-muniċipalitajiet li ġejjin: Il-muniċipalitajiet tal-cantons ta' Anduze (ħlief għall-muniċipalitajiet ta' Générargues u Saint-Sébastien-d'Aigrefeuille), Remoulins (ħlief għall-muniċipalitajiet ta' Pouzilhac u Valliguières), Rhôny-Vidourle (ħlief għall-muniċipalitajiet ta': Aimargues u le Cailar), Sauve (ħlief għall-muniċipalità ta' Fressac), Uzès (ħlief għall-muniċipalità ta' La Capelle-et-Masmolène), Vézénobres (ħlief għall-muniċipalità ta' Brouzet-les-Alès). L-awtoritajiet tal-muniċipju ngħataw mappa taż-żona ġeografika li tiddefinixxi l-konfini taż-żona ġeografika għal dawk il-muniċipalitajiet li partijiet minnhom biss jinsabu fiha. Għal dawn il- muniċipalitajiet, it-tqassim f'żoni fuq il-mappa huwa disponibbli fuq is-sit elettroniku tal-awtorità nazzjonali kompetenti skont ir-rekwiżiti tad-Direttiva INSPIRE. L-istabbiliment tal-imsaġar tradizzjonali taż-żebbuġ hu kkaratterizzat minn interazzjoni bejn l-għarfien tal-bniedem, il-varjetajiet preżenti u l-ekosistema ta' madwarhom. Is-siġar taż-żebbuġ fiż-żona ġeografika huma soġġetti għal xita ta' 700-1 000 mm, prinċipalment fil-forma ta' xita qalila matul ir-rebbiegħa u l-ħarifa. Ħlief għal ftit imsaġar matul it-tarf ta' Cévennes u għal imsaġar aktar riċenti f'La Costière, is-siġar taż-żebbuġ jitħawlu l-aktar f'ħamrija tal-ġir li tippermetti l-iskular meħtieġ biex is-siġar jibqgħu ħajjin. Fl-istess ħin, din il-ħamrija ma għandhiex valur agronomiku għoli peress li tali ħamrija tintuża għal uċuħ tar-raba' li jħallu aktar qligħ. Iż-żona ġeografika ta' spiss hija soġġetta għall-irjieħ li xi drabi ikunu vjolenti. Ix-xtiewi jistgħu jkunu ħorox. F'dawn il-kundizzjonijiet, il-varjetà ewlenija użata hija Picholine, li hija relattivament reżistenti għall-kesħa, bil-frott li ma jaqgħux b'mod faċli, anki meta jkunu lesti. Għandu jiġi nnutat ukoll li s-siġar taż-żebbuġ, kemm tal-Picholine kif ukoll tal-varjetajiet lokali, jinżammu relattivament qosra sabiex ikunu protetti minn irjieħ qawwija ħafna. Dawn jinsabu fuq ix-xaqlibiet li preferibbilment iħarsu lejn in-Nofsinhar u f'żoni bi ftit li xejn ġlata (mhux fuq l-art t'isfel u fil-pjanuri magħluqa fejn iċ-ċpar jistaġna). Fl-aħħar nett, ġiet speċifikata altitudni massima għat-tħawwil tas-siġar taż-żebbuġ, b'mod partikolari għall-varjetà tal-Picholine. Frotta ta' din il-varjetà timmatura tard u dan iżid ir-riskju li l-ġlata tħassarha u dan jipperikola l-produzzjoni taż-żejt. Għalhekk il-varjetà tal-Picholine normalment ma tikbirx f'altitudni ogħla minn 350 metri u tinġabar kmieni. L-għarfien ta' dawk li jkabbru ż-żebbuġ huwa rifless fl-abbiltà tagħhom li jagħżlu l-aħjar żoni għall-produzzjoni taż-żejt taż-żebbuġa ta' kwalità għolja (espożizzjoni, altitudni), fit-tradizzjoni li s-siġar taż-żebbuġ jinżammu qosra u fil-ħsad bikri taż-żebbuġ, meta jkun għadu kif laħaq il-maturità (meta mill-inqas 10 % taż-żebbuġ jibda jiskura). Iż-żebbuġ imwassal u pproċessati b'mod rapidu, b'mill-inqas 70 % taż-żebbuġ li jirrappreżenta l-varjetà Picholine, li tagħti din in-nomina l-ispeċifiċità tagħha. Meta jinxtamm u jkun fil-ħalq, il-"Huile d'olive de Nîmes" hu kkaratterizzat minn mrar u togħma qawwija relattivament evidenti, b'aromi veġetali ċari ħafna. Iż-żejt huwa prodott prinċipalment bl-użu tal-varjetà tal-Picholine, li hi favorita minħabba l-ebusija li tgħinha tadatta b'mod perfett għall-kundizjzonijiet klimatiċi u tal-ħamrija. Din il-varjetà turi ċerta reżistenza fil-kesħa tax-xitwa u l-frott tagħha jirreżistu l-irjieħ qawwija tal-ħarifa. Filwaqt li t-togħma tal-frotta u l-kwalitajiet botaniċi tas-siġra għenu biex il-varjetà tal-Picholine tinxtered fid-dinja kollha, tajjeb li niftakru li l-varjetà toriġina miż-żona u ntgħażlet mill-varjetà tal-Plant de Collias. Collias hija l-muniċipalità fiż-żona ġeografika. Dan jispjega għaliex il-varjetà hija partikolarment xierqa għall-karatteristiċi taż-żona ġeografika u hija l-biċċa l-kbira tal-"Huile d'olive de Nîmes". Il-fatturi ambjentali u l-prattiki applikati (b'mod partikolari, il-maturità taż-żebbuġ użat u s-sehem minimu meħtieġ tal-varjetà tal-Picholine fiż-żejt) jingħaqdu biex jagħmlu l-"Huile d'olive de Nîmes" prodott speċjali u oriġinali li ġie promoss sew fis-suq. (it-tieni subparagrafu tal-Artikolu 6(1) ta' dan ir-Regolament) Klassi 1.2. Prodotti tal-laħam (imsajra, immellħa, affumikati, eċċ.) L-għalf tal-ħnieżer maħsub għall-produzzjoni tal-"Mortadella di Prato" għandu jkun f'forma ta' brodu jew maxx u jkollu ammont ta' materja niexfa ta' mhux inqas minn 45 % tat-total sa 80 kg ta' piż ħaj u mhux inqas minn 55 % tat-total fil-fażi tat-tismin. Ix-xorrox tal-ħalib (prodott sekondarju tal-baqta) u x-xorrox tal-butir (prodott sekondarju tal-produzzjoni tal-butir) ma għandhomx jaqbżu l-15-il litru għal kull annimal/kull jum). Il-"Mortadella di Prato" hi magħmula esklużivament minn dawn il-qatgħat tal-laħam, fil-perċentwali indikati: spalla: minn 40 sa 50 %; xaħam subkutanju: minn 9 sa 15 %; tirqim tal-perżut: minn 10 sa 20 %; raqba: minn 5 sa 15 %; xedaq: minn 5 sa 15 %; żaqq: minn 5 sa 10 %. L-ingredjenti obbligatorji huma: alchermes: minn 0,3 sa 0,6 %; bżar mitħun: minn 0,1 sa 0,3 %; bżar sħiħ: minn 0,1 sa 0,2 %; melħ tal-baħar: minn 2,0 sa 3,0 %: ħwawar mitħuna (kosbor, kannella, noċemuskata, il-qoxra barranija tan-noċemuskata u msimer tal-qronfol): minn 0,1 sa 0,25 %; tewm: minn 0,08 sa 0,2 %; iż-żieda tal-glutamat tas-sodju hija pprojbita. Il-laħam użat irid ikun ġej minn ħnieżer li jiżnu mhux inqas minn 160 kg (+/- 10 %) u meta jinqatlu jrid ikollhom aktar minn disa' xhur. L-intervall bejn il-qatla tal-ħnieżer u l-ipproċessar tal-laħam ma jridx ikun inqas minn 24 siegħa u mhux aktar minn 96 siegħa. Il-ħin bejn it-tkessiħ u t-tnixxif sussegwenti u l-ippakkjar ma jistax jaqbeż l-20 minuta. Minbarra li jagħti lok għal tkabbir ta' mikrobi, in-nuqqas ta' konformità ma' dan il-limitu ta' ħin ikollu l-effett li jħassar il-bilanċ organolettiku delikat tal-prodott, u b'hekk jikkomprometti l-aroma tiegħu u jbiddel il-lewn roża karatteristiku tiegħu. Il-"Mortadella di Prato" tista' tiġi kkummerċjalizzata sħiħa, jew imqatta' fi flieli ħoxnin jew irqaq. Fuq l-ippakkjar, għandu jidher b'mod ċar u li jista jinqara fuq it-tikketta, il-logo, kif hu riprodott hawn taħt, magħmul minn immaġni ovali maqtugħa lejn in-naħa t'isfel bil-linji li jifformaw rettangolu li jbiddel il-forma ovali, filwaqt li jifforma figura unika. Iż-żona li fiha jsiru l-produzzjoni u l-ippakkjar tal-"Mortadella di Prato" tinkludi t-territorju kollu tal-muniċipalità ta' Prato u tal-muniċipalitajiet ta' Agliana, Quarrata u Montale fil-Provinċja ta' Pistoia. It-territorju ta' Prato huwa kkaratterizzat minn użu razzjonali tal-ilma mix-xmara li taqsmu, il-Bisenzio, u minn nixxigħat oħra. Il-ħtieġa ta' restawr tal-pjanura tal-għargħar vasta u fertili u l-kunċett ta' sfruttament tal-ilmijiet tagħha biex tiġi prodotta l-enerġija għat-tħaddim kemm tal-imtieħen kif ukoll tal-makkinarju tessili, bdiet tinħass għall-ewwel darba fis-seklu tnax u wasslet għall-bini tal-hekk imsejħa "gore", netwerk kbir ta' kanali artifiċjali li jaqsmu l-pjanura ta' Prato, u jestendu għall-muniċipalitajiet ġirien ta' Agliana, Quarrata u Montale li jinsabu fil-Provinċja ta' Pistoia. Minbarra li jipprovdu l-enerġija, il-gore u n-nixxigħat ippermettew ukoll li tiżviluppa, sa mill-Medju Evu, l-Arte dei Beccai (biċċiera), li, għal raġunijiet ta' iġjene, kienu jeħtieġu kwantitajiet kbar ta' ilma ġieri, simili għall-mestier taż-żebbiegħa. Kien proprju dak iż-żmien li ġie stabbilit l-ipproċessar u l-użu tal-laħam tal-majjal, li kellu reputazzjoni partikolari u kien element importanti mill-ekonomija, filwaqt li kien jirrappreżenta s-sors alimentari ewlieni matul ix-xhur tax-xitwa. Kull familja raħħala kienet trabbi l-ħnieżer tagħha, filwaqt li dawk aktar għonja fil-bliet kienu jagħmlu użu mis-sistema tar-ragħa, fejn l-annimali kienu jiġu fdati lir-raħħala għat-tismin, bil-patt li dan isir "a mezzo di ciò che Dio ne fa" (iridu jwettqu nofs dak imwettaq minn Alla). Anki matul is-sekli ta' wara, il-konsum annwali ta' laħam tal-majjal kien konsiderevoli, u fil-fatt is-"salsicciari" (dawk li jippoduċu z-zalzett) ta' Prato kellhom reputazzjoni għolja u kienu soġġetti għal taxxa speċifika minħabba l-importanza tal-qligħ li diġà kienu qed jiksbu dak iż-żmien permezz tal-bejgħ taz-zalzett. Għaldaqstant, il-konfigurazzjoni partikolari tal-passaġġi fuq l-ilma fiż-żona ffavoriet il-qrubija tradizzjonali bejn il-professjoni antika taż-żebbiegħa, li lilha hu attibwit l-ewwel użu tal-kuċċinilja, u dik tal-biċċiera, li ssoktaw bl-użu tal-famuża "grana de tintore" bħala kolorant u taħwira, inkluż fiz-zalzett. Il-"Mortadella di Prato" għandha reputazzjoni li hija bbażata prinċipalment fuq l-użu tal-alchermes, li joħloq kuntrast bejn it-togħma ħelwa u delikata tiegħu u t-togħma taħraq u qawwija tal-ħwawar, tat-tewm u tal-melħ tal-baħar, u b'hekk jagħti lill-prodott karatteristiċi kompletament oriġinali. In-"know-how" lokali tradizzjonali tagħmel lill-prodott aktar speċifiku permezz ta' dawn li ġejjin: l-għażla ta' qatgħat tal-laħam l-aktar adattati għat-tisjir; il-kisba ta' koeżjoni partikolari fit-taħlita li tirriżulta mill-kombinazzjoni tal-proteini tat-tessuti konnettivi maz-zokkor li jinsab fl-alchermes; il-protezzjoni msaħħa tax-xaħam kontra s-snuħija kkawżata mill-azzjoni batterjostatika u antiossidanti tat-taħlita ta' ħwawar, bżar iswed, tewm u melħ tal-baħar; u l-garanzija ta' tnixxif twil u gradwali tal-prodott minħabba l-fatt li qabel jiġi msajjar bi trattament bil-fwar. Dawn huma kollha aspetti li, meta jitqiesu flimkien, jagħmlu l-prodott uniku fix-xena gastronomika Taljana. Il-preżenza tal-alchermes bħala ingredjent distintiv tal-"Mortadella di Prato" hija indikazzjoni ċara li l-prodott huwa esklussiv u oriġinarju minn Prato. L-alchermes huwa likur ta' lewn aħmar jgħajjat li jinkiseb esklużivament mill-kuċċinilja, insett parassita mnixxef u mitħun li, għal sekli sħaħ, kien jintuża biex jinżebgħu d-drappijiet minsuġin, jiġifieri dik li tradizzjonalment kienet l-attività ekonomika ewlenija madwar il-gore tal-belt u d-distrett ta' Prato. Il-familjarità konsiderevoli ta' Prato mal-kuċċinilja wasslet għal versatilità kbira fl-użu tagħha bħala kolorant fit-tessuti u fi prodotti alimentari u mediċinali. B'mod partikolari, l-użu tal-alchermes fit-tisjir inżamm ħaj fi prodotti li jvarjaw minn prodotti tal-laħam għall-pasti lokali ("pesche di Prato"). Din l-ispeċifiċità, flimkien mal-fatt li l-produtturi fi Prato rnexxielhom jippreżervaw il-metodi ta' produzzjoni tradizzjonali, saħħet ir-reputazzjoni tal-"Mortadella di Prato", li mhemmx dubju dwarha u hija appoġġjata minn dokumentazzjoni estensiva. L-ewwel dokumenti ċerti dwar il-"Mortadella di Prato" bħala prodott li joriġina fil-belt ta' Prato jmorru lura għall-1733, li kien jaħbat żmien il-beatifikazzjoni tas-soru Caterina de' Ricci, meta s-sorijiet tal-Monasteru Dumnikan ta' Prato ħejjew ikla għall-mistednin fejn din ġiet ippreżentata bħala speċjalità lokali. Il-"Mortadella di Prato" tissemma aktar tard b'isimha fl-1854 fil-korrispondenza bejn Cesare Guasti u Giovanni Pierallini, f'artikli fil-ġurnal "Lo Zenzero" mill-1862, u tul is-seklu dsatax kollu f'diversi pubblikazzjonijiet ekonomiċi ("L'Italia economica" tal-1868, "l'Italia all'opera" tal-1869), f'rapporti mfassla bit-Taljan, bl-Ingliż u bil-Franċiż għall-Wirjiet Internazzjonali f'Londra u f'Pariġi, u f'nota miktuba minn Kummissarju tal-pulizija Franċiż rigward l-esportazzjoni tal-prodott lejn Franza (1867). Dan jikkonferma li l-prodott kien kiseb ċertu reputazzjoni. B'mod partikolari, rapport minn uffiċjal tal-Wirja Internazzjonali ta' Londra jiddikjara li l-"Mortadella di Prato" u l-"Mortadella di Bologna" silfu isimhom lill-ġeneru kollu. Hemm ukoll diversi referenzi ddokumentati għall-"Mortadella di Prato" mis-seklu għoxrin f'firxa ta' pubblikazzjonijiet inklużi l-kotba tar-riċetti lokali u l-gazzetti nazzjonali ta' kuljum, kif ukoll fil-gastronomija nazzjonali u internazzjonali, u dan juri li l-fama tagħha kibret b'mod konsiderevoli. Il-karatteristiċi partikolari tagħha wasslu biex il-prodott jissemma f'bosta kotba tat-tisjir u gwidi gastronomiċi lokali, nazzjonali u internazzjonali, inkluż fl-ewwel edizzjoni tal-"Guida Gastronomica d'Italia" tat-Touring Club Italiano (1931). Il-fama tagħha hi marbuta wkoll mal-interess fil-prodott li wrew kokijiet ewlenin u figuri magħrufa sewwa fil-kultura u fil-gastronomija internazzjonali, bħall-kittieb Manuel Vázquez Montalbán. Ġiet promossa wkoll bħala espressjoni vera tat-tradizzjoni gastronomika ta' Prato minn assoċjazzjonijiet bħall-Accademia della cucina italiana (1987) u Slow Food, li fl-2000 iddeżinjatha bħala prodott alimentari protett. Sa mis-seklu tmintax, il-"Mortadella di Prato" bdiet tittiekel flimkien mat-tin jew fit-tisjir tradizzjonali bħala ingredjent f'bosta platti tipiċi, fosthom is-"sedani alla pratese". Il-prodott jiġi ppreżentat regolarment f'fieri internazzjonali kif ukoll fil-festival tal-ikel u tal-inbid li jsir fi Prato stess: "Divini profumi. (it-tieni subparagrafu tal-Artikolu 6(1) ta' dan ir-Regolament) Din l-Amministrazzjoni nediet il-proċedura nazzjonali ta' oġġezzjoni għall-approvazzjoni tal-Indikazzjoni Ġeografika Protetta "Mortadella di Prato" fil-Gazzetta Uffiċjali tar-Repubblika Taljana Nru. 192 tal-20 ta' Awwissu 2014. Wieħed jista' jikkonsulta t-test tal-ispeċifikazzjoni tal-prodott fuq is-sit web tal-Ministeru tal-Politika Agrikola, Alimentari u l-Forestrija fuq din il-ħolqa: http://www.politicheagricole.it/flex/cm/pages/ServeBLOB.php/L/IT/IDPagina/3335 jew billi jżur il-paġna uffiċjali tal-Ministeru tal-Politika Agrikola, Alimentari u l-Forestrija (www.politicheagricole.it) u jagħfas fuq "Prodotti DOP IGP" (fuq in-naħa ta' fuq fil-lemin tal-iskrin), u wara fuq "Prodotti DOP IGP STG" (fil-ġenb, fuq in-naħa tax-xellug tal-iskrin) u fl-aħħar jagħfas fuq "Disciplinari di Produzione all'esame dell'UE". Klassi 2.5. Għaġin Meta jitqiegħdu fis-suq, il-"Cappellacci di zucca ferraresi" irid ikollhom il-karatteristiċi li ġejjin: Fir-riċetta tradizzjonali tal-"Cappellacci di zucca ferraresi" jintużaw l-ingredjenti li ġejjin għall-għaġina u għall-mili: L-ingredjenti għall-għaġina għal 1 kg tal-prodott: L-ingredjenti għall-mili: L-użu tal-koloranti u tal-konservanti huwa pprojbit. Il-passi tat-tħejjija tal-għaġina, tal-mili u tat-tlestija tal-prodott iridu jseħħu fiż-żona ġeografika ddefinita fil-punt 4. Peress li l-prodott huwa delikat, ir-riskji potenzjali għas-sikurezza tal-konsumatur kif ukoll għall-perċezzjoni tal-kwalità tal-konsumatur, li jirriżultaw minn tħejjijiet ulterjuri u esponiment għal aġenti fiżiċi u atmosferiċi, għandhom jitnaqqsu kemm jista' jkun għaliex iwasslu biex l-għaġin jiddeterjora, jitfarrak jew joħroġ l-ilma minnu u b'hekk jiżdied il-kontenut batteriku u l-kulur tal-mili jiskura (minn oranġjo tipiku għal kannella fil-griż). Għalhekk, il-prodott irid jitqiegħed fis-suq diġà ppakkjat, ippakkjat fejn jinbiegħ fuq talba tal-konsumatur jew ippakkjat minn qabel għall-bejgħ dirett. Sabiex jiġu kkonservati l-karatteristiċi fiżiċi u organolettiċi tal-"Cappellacci di zucca ferraresi", l-ippakkjar irid iseħħ sa mhux iktar tard minn 60 minuta mit-tmiem tal-produzzjoni. Il-"Cappellacci di zucca ferraresi" jistgħu jitqiegħdu fis-suq ippakkjati jew mhux ippakkjati. F'dan il-każ tal-aħħar, l-ippakkjar jew l-ippakkjar minn qabel għall-bejgħ dirett, iridu juru b'mod ċar l-istess tagħrif u l-istess elementi previsti għall-pakketti li jitqiegħdu fis-suq. Il-pakkett tal-prodotti li jkunu diġà ppakkjati f'atmosfera protettiva jrid jiġi ssiġillat bis-sħana. Il-piż nett tal-prodott li jitqiegħed fis-suq diġà ppakkjat ma jistax ikun inqas minn 100 g jew iktar minn 2 000 g. Il-pakkett irid juri s-simbolu IĠP tal-UE, il-kliem "Cappellacci di zucca ferraresi" kif ukoll it-tagħrif ulterjuri li ġej: l-isem individwali jew l-isem kummerċjali tal-kumpanija, l-indirizz tal-kumpanija tal-produzzjoni u/jew dik responsabbli mill-ippakkjar; il-logo tal-prodott. Il-logo tal-prodott huwa dan li ġej: Iż-żona tal-produzzjoni tal-"Cappellacci di zucca ferraresi" tikkorrispondi għat-territorju kollu tal-provinċja ta' Ferrara. Tul iż-żmien, il-"Cappellacci di zucca ferraresi" saru rinomati ħafna, mhux biss minħabba l-għamla oriġinali tagħhom, li timita dik tal-kappell tat-tiben li dari kienu jilbsu r-raħħala tal-kampanja tal-provinċja ta' Ferrara, iżda l-iktar għall-karatteristiċi organolettiċi li jispikkaw fihom. Dawk li jħobbu żaqqhom japprezzaw b'mod partikolari l-kuntrast fil-mili bejn l-imluħa tal-ġobon u l-ħlewwa tal-qara' xitwi tawwali li jintuża, il-"violina", li l-polpa tagħha barra minn hekk għandha l-vantaġġ li ma fihiex wisq ħjut u li ddum biex teħżien. L-użu tal-qara' xitwi tawwali fil-mili jirrifletti t-tkabbir tipiku ta' din l-għalla fil-kampanja tal-provinċja ta' Ferrara sa mill-1570. Minbarra l-fatturi li ġew indikati qabel, ta' min iżid il-ħila bl-idejn tal-ħaddiema, li kompliet tissaħħaħ fit-territorju. B'mod partikolari, din tidher ċara fil-passi tal-ipproċessar tal-qara' u tat-tlestija tal-prodott (it-tpoġġija tal-mili fuq għaġina kwadra u mbagħad l-ipproċessar). Il-"Cappellacci di zucca ferraresi" huma magħrufa sew b'dan l-isem fil-lingwaġġ ta' kuljum u fil-kummerċ. Il-fama tagħhom bħala prodott tipiku tal-provinċja ta' Ferrara tissaħħaħ permezz tad-drawwa ddokumentata, fejn tul is-seklu li għadda kienu jintużaw fil-pranzijiet ta' okkażjonijiet speċjali (fosthom il-pranzijiet uffiċjali li fihom ikun hemm mistednin prestiġjużi, bħal pereżempju ż-żjara tal-Kap tal-Istat Taljan f'Ferrara fl-1988). Ir-rabta kulturali bejn il-"Cappellacci di zucca ferraresi" u t-territorju tagħhom jidher ċar ukoll permezz tal-bosta avvenimenti li minn diversi snin ilu "l hawn jiġu ddedikati għall-prodott. Fosthom hemm is-'Sagra dal Caplaz' li ilha mill-1989 isseħħ f'Coronella, fil-Komun ta' Poggio Renatico (FE) u s-'Sagra della zucca e del suo cappellaccio' (il-festa tal-qara" xitwi tawwali u tal-għaġin mimli bih) li ilha mill-2001 isseħħ fil-lokalità ta' San Carlo di Sant'Agostino (FE); it-tnejn li huma jseħħu fl-aħħar għaxart ijiem ta' Awwissu. Dawn jirrappreżentaw l-iktar okkażjonijiet importanti fejn jiġi ċċelebrat u jindaq dan il-prodott. (it-tieni sottoparagrafu tal-Artikolu 6(1) ta' dan ir-Regolament) It-test ikkonsolidat tal-ispeċifikazzjoni tal-prodott jista' jiġi kkonsultat fuq dan is-sit web: http://www.politicheagricole.it/flex/cm/pages/ServeBLOB.php/L/IT/IDPagina/3335 Inkella jista' jiġi kkonsultat billi żżur direttament il-paġna ewlenija tas-sit tal-Ministeru tal-Politika Agrikola, tal-Ikel u tal-Forestrija (is-sit web: www.politicheagricole.it), tagħfas fuq "Prodotti DOP IGP" (fuq in-naħa ta' fuq, fuq il-lemin tal-iskrin), imbagħad tagħfas fuq "Prodotti DOP IGP STG" (fil-ġenb, fuq in-naħa tax-xellug tal-iskrin) u fl-aħħar nett tagħfas fuq "Disciplinari di Produzione all'esame dell'UE".
Extracted from C_317_2015.html